LV Eiropas Savienības Oficiālais Vēstnesis C 47/2

Reģistrācijas pieprasījuma publicēšana Regulas (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību 6. panta 2. punkta nozīmē

(2005/C 47/02)

Šī publikācija dod tiesības iesniegt iebildumus minētās regulas 7. un 12.d panta nozīmē. Visi iebildumi, kas attiecas uz šo pieprasījumu, ir jāiesniedz ar dalībvalsts kompetentās iestādes, VTO dalībvalsts vai saskaņā ar 12. panta 3. punktu atzītas trešās valsts starpniecību sešu mēnešu laikā no publicēšanas dienas. Publikācijas pamatojumam jo īpaši izmanto 4.6. punktu, ar ko atzīst, ka pieprasījums ir pamatots Regulas (EEK) Nr. 2081/92 nozīmē.

KOPSAVILKUMA VEIDLAPA

PADOMES REGULA (EEK) Nr. 2081/92

“ASPERGE DES SABLES DES LANDES”

Nr. CE: FR/00272/7.11.2002

CAN ( ) AĢN (X)

Šī kopsavilkuma veidlapa ir sniegta informācijas nolūkā. Lai iegūtu visu informāciju, konkrēti, par CAN vai AĢN produktiem, ir jāiepazīstas ar visām specifikācijām, kas ir pieejamas vai nu konkrētā valstī, vai Eiropas Komisijas dienestos (1)

1. Dalībvalsts kompetentais dienests:

Nosaukums: Institut National des Appelations d'Origine Adrese: 138, Champs Elysées - 75008 PARIS - FRANCE Tālr.: (1) 53.89.80.00 Fakss: (1) 42 25 57 97

2. Prasītājs:

2.1. Nosaukums: Syndicat des Producteurs d'Asperges des Landes 2.2. Adrese: Chambre d'Agriculture, Cité Galliane, BP 279 - 40005 MONT DE MARSAN CEDEX Tālr.: (5).58.85.45.05 Fakss: (5).58.85.45.21 E-pasts: qualite@landes.chambagri.fr 2.3. Struktūra: Ražotāji/ Pārstrādātāji (X) Cits ( )

3. Produkta veids:

Kategorija : Neapstrādāti vai pārstrādāti augļi, dārzeņi un graudaugu produkti

4. Specifikācijās sniegtais apraksts:

(4. panta 2. punkta nosacījumu kopsavilkums)

4.1. Nosaukums: “Asperge des Sables des Landes”

4.2. Apraksts: Svaigs, balts vai violets sparģelis (balts sparģelis, kuram tikai daļa dzinuma ir iekrāsojusies mazliet violeta. Šī krāsa radusies no dažu stundu saskares ar gaismu un nemaina sparģeļa garšas īpatnības); tas atbilst EXTRA un I kategorijai, kas noteiktas Kopienas standartizācijā.

Sparģeļi tiek iesaiņoti ražošanas ģeogrāfiskajā apgabalā un pasniegti saišķos vai vienotā iesaiņojumā, vai sakārtoti, nesasieti, pēc kategorijas, atbilstoši Kopienas standartizācijai (12 - 16 mm un 16 mm un vairāk EXTRA kategorijai, un 10 - 16 mm, un 16 mm un vairāk I kategorijai). “Asperge des Sables des Landes” sparģeļiem, kas pasniegti nevis svaigi, bet pagatavoti savādāk (saldēti vai konservēti), nevar tikt izmantota aizsargātais cilmes vietas nosaukums “Sables des Landes” vai “Landes”.

4.3. Ģeogrāfiskais apgabals: Sparģelis, kas ievākts un iesaiņots ģeogrāfiskajā apgabala, ko veido Landas departaments, stiepjas līdz zonai, kuras nosaukums ar Lauksaimniecības Ministrijas 1945. gada 5. novembra Lēmumu definēts kā “Landes de Gascogne”, proti:

Landas departaments kopumā;

Žirondas departaments (Bordo, Arkašona, Odenža, Belina, Blankfora, Kastelnodemedoka, Labreda, Pesaka, Podensaka, Latesta; Langonas Kantons (daļa): Langonas, Bommas, Fargdelangonas, Leoņanas, Mazjēras, Roajanas, Soternas, Tulennas komūnas; Aurosas Kantons (daļa): Aurosas, Bertezas, Brannenas, Brukveiranas, Koimēras, Ladosas, Sigalenas komūnas; Bazas, Kaptjē, Griņolas, Sensimforjenas, Villandro, Lasparmedokas, Poijakas, Senlorāna un Benona, Senvivjēndemedokas Kantoni);

Lotas un Garonnas departaments (Buglonas Kantona robežās (daļa): Antaņakas, Labastidkastelamurū, Pusiņakas komūnas; Kastelžalū Kantons; Damazanas Kantons (daļa): Damazanas, Ambrī, Kobeiras, Fargsurobrīzas, Senleona, Senpjēradebizē komūnas; Ueijē Kantons; Lavardakas Kantons (daļa): Lavardakas, Barbastas, Montgejāras, Pompijas, Ksentraijas komūnas; Mezinas Kantons (daļa): Mezinas, Geizas, Lissas, Meilanas, Pudenas, Reopas, Senmordepeirakas, Senpēsensimona, Sosas komūnas).

4.4. Izcelsmes pierādījums:

Vēsturiskais

“Landes” kopš divdesmitā gadsimta sākuma, sparģeļu audzēšana ir strauji attīstījusies kopš sešdesmitajiem gadiem, lai gan tajā laikā šis bija ļoti savdabīgs produkts. Šajā plašajā mežu apgabalā, kas tiek izmantots kopš astoņpadsmitā gadsimta Francijas valsts sveķu (priežu sveķu) iegūšanas vajadzībām, sparģeļu audzēšana līdz ar citām lauksaimniecības kultūrām ir gandrīz aizvietojusi sveķu iegūšanu. Papildu augsnes un klimatiskajiem apstākļiem, sparģeļu audzēšana ir ļoti piemērota mazām un vidējām lauku saimniecībām un prasa rūpīgu kopšanu. Tāpēc tā ļauj saglabāt šajā īpašajā apvidū (“dzīve meža vidū”) diezgan blīvu un aktīvu lauku struktūru.

Produkta izsekošana

Sparģeļu izcelsmi garantē produkta izsekošanas uzraudzība no audzētājiem līdz izplatītājam. Ražošanas apgabalam ir piešķirts identifikācijas numurs. Sparģeļu partijas ir identificētas no audzēšanas līdz iesaiņošanas ceham. Sparģeļu kastes vai atsevišķie iepakojumi tiek identificēti ar īpašu etiķeti un atsauci, kas ļauj noskaidrot to izcelsmi (audzētāja kods, partijas novākšanas datums). Uzņēmēji veic attiecīgo reģistrāciju, kas vajadzīga, lai noteiktu to izcelsmi.

4.5. Ieguves veids: Sparģelis ir daudzgadīgs augs, kura audzēšana notiek apmēram 10 gadus; ražošanas posms sākas trešajā gadā un ilgst apmēram septiņus gadus. Ēdamā daļa ir dzinums, kas ir pazemes stublājs un aug no “saknes”. Apstiprinātas ir tikai tās varietātes, kas ražo baltus vai violetus sparģeļus, un iekļautas patēriņa sarakstā, jebkura jauna varietāte tiek pakļauta daudzveidīgiem izmēģinājumiem.

Audzēšana sākas ar “saknes” iedēstīšanu laikā starp martu un maiju, zemē, kas izvēlēta atkarībā no tās smilšu apjoma (vairāk kā 75 %), drenāžas spējām, auglības un iepriekšējās kultūras. Stādīšanas blīvums ir no 12 000 līdz 25 000“saknēm” uz hektāru, atkarībā no augsnes auglības un laistīšanas veida. Mēslošana, laistīšana un aizsardzība pret slimībām tiek veiktas pēc vajadzības.

Augsne tiek sastrādāta, izveidojot vagu, ļoti smalku, ļoti vieglu, nesablīvētu zemes masu, aptuveni 30 cm augstumā; pastāvīgā vaga tiek izveidota februārī, vēlāk, iespējams, pārklāta ar plēvi, kas nodrošina labāku siltuma sadali augsnē. Novākšana var sākties līdzko augsnes temperatūra “saknes” līmenī ir 9 līdz 12 oC, pārsvarā laikposmā no marta līdz maijam (daļēja novākšana tiek veikta trešajā audzēšanas gadā). Dzinumi tiek tūlīt pasargāti no saules un siltuma un novietoti aukstumā (7 oC) četru stundu laikā pēc novākšanas. Visās šķirošanas, iesaiņošanas un uzglabāšanas darbībās līdz pat piegādei izplatītājam jāievēro vienāds aukstuma līmenis un jāizvairās no izkalšanas. Šīs darbības veic iepriekš minētajā apgabalā, ņemot vērā Landes sparģeļu trauslumu, lai saglabātu to svaigumu un maigumu. Etiķete jo īpaši ļauj noskaidrot piegādes datumu iesaiņošanas cehā.

4.6. Saikne: Sables des Landes sparģeļu īpašības ir agra nogatavošanās, laba forma, stingrums, tie nav stiegraini un rūgti; kopumā tie ir maigi un saldi, un ļoti trausli. Šīs īpašības pamatā rada dzinumu audzēšanas veids īpašā augsnē un noteiktos klimatiskos apstākļos. Augsne ir podzolēta augsne, samērā bagāta organiskām vielām, tā gandrīz nemaz nav mālaina, kādēļ arī sparģeļi nav rūgti. Šo augšņu īpašā minerālā sastāva mērīšana sniedz vieglas, filtrējošas augsnes, kas ātri uzsilst. Turklāt šāda augsne tieši ietekmē sparģeļa dzinumu, tas aug ātri un taisni, pateicoties augsnes nelielajai mehāniskajai pretestībai.

Audzētāju vagas izveides prasme nodrošina dzinumam ātru un taisnu augšanu, pateicoties augsnes nelielajai mehāniskajai pretestībai, bez velēnām un oļiem, saglabātā siltumā un uzturētā mitrumā.

Reģionālais klimats ir okeāna “akvitānijas” klimats, tas ir mēreni mitrs agrā pavasarī (salīdzinoši daudz lietus un maiga temperatūra); vēl mērenāku to padara vērā ņemamais mežu masīvs. Sausa un karsta vasara ļauj augam uzņemt nākamajai novākšanai nepieciešamās rezerves.

“Asperge des Sables des Landes”, pateicoties savām īpatnībām, ir ieguvis nozīmīgu reputāciju Eiropas tirgos. 1997. gadā veiktā aptauja rāda, ka profesionālie iepircēji atzīst Landes sparģeļus (90 %) un ierindo tos pirmajā un otrajā vietā kvalitātes ziņā. Landes sparģeļi ir vienlīdz atzīti arī kā eksportprece, kas veido aptuveni 10 % no ikgadējās tirdzniecības (Vācija (~ 7 %), Luksemburga (~ 2 %), Beļģija, Spānija, Anglija), dažās valstis Landes sparģeļus patērē kopš sešdesmitajiem gadiem.

Audzētāju novākšanas un šķirošanas prasme, iesaiņošanas cehu un tirdzniecības aģentu prasmes ir, cita starpā, ļoti svarīgas, lai nogādātu līdz izplatītājiem šos svaigos un trauslos produktus.

4.7. Kontroles struktūra:

Nosaukums: QUALISUD Adrese: “Agropole” B.P. 102, Lasserre– 47 000 AGEN

Atbilstība normai EN 45011

4.8. Marķējums: Produkts tiek pārdots ar nosaukumu “Asperge des Sables des Landes”.

4.9. Valsts prasības: –

(1) Eiropas Komisija, Lauksaimniecības ģenerāldirektorāts – Lauksaimniecības produktu kvalitātes nodaļa, B-1049 Brisele